બારડોલી:કડોદરાના વરેલીમાં કાર ચાલક પર હુમલો કરી 2.30 લાખ લૂંટના મેસેજથી પોલીસમાં દોડધામ
નવગુજરાત સમય | Publish Date: Aug 9 2018 2:07AM
કાર અને મોટરસાઇકલ સાથે અકસ્માત બાદ ચાલક ઉપર હુમલો કર્યો હોવાની વાત
કારના માલિકે ચાલકને લૂંટી લીધો હોવાની વાત ઉપજાવી નાખી હોવાનું પ્રાથમિક તપાસમાં ખૂલ્યું
સુરત જિલ્લાના પલસાણા તાલુકાના વરેલી ખાતે આવેલી ફેકટરીના માલિક ડ્રાયવર એક્સ યુ વી કાર લઇને વરેલી ખાતે તેમના ઘરે ગયા બાદ ત્યાંથી કીમ જવા માટે નીકળ્યો હતો ત્યારે ખાતે આવેલ સંસ્કાર કુલ નજીક મોટરસાઇકલ સાયકલ ચાલક સાથે અકસ્માત બાદ પાચ જેટલા વ્યક્તિઓ એ કાર ચાલક ઉપર હુમલો કરી તેમની પાસે 2.30 લાખ ની રોકડ રકમની લૂટ ચલાવી ભાગી છૂટયો હોવાની માહિતીને આધારે કડોદરા પોલીસ દોડતી થઇ હતી. જોકે સમગ્ર ઘટનામાં ફેક્ટરી ના માલિકે આપેલી માહિતી ખોટો હોવાનું બહાર આવ્યું છે. કાર ચાલક સાથે માત્ર મારામારી થઈ હતી
આ અંગે મળતી માહિતી અનુસાર મૂળ ઉત્તર પ્રદેશ અને હાલ પલસાણા તાલુકાના ચલથાણ ખાતે રહેતા ગૌરવસિંગ ની પલસાણા તાલુકાના વરેલી ખાતે પોલીસ સ્ટર રોપ્સ નામની ફેક્ટરી આવેલી છે.ગૌરવ સિંગ પાસે મહેન્દ્રા એક્સ યુ વી કાર છે આકાર ના ડ્રાયવર તરીકે મૂળ ઉત્તર પ્રદેશ અને હાલ વરેલી ખાતે મદનભાઈ ના મકાનમાં રહેતા હેમંત છોટકરાવ રાજભર કામ કરે છે.
ગૌરવસિંગ ના જણાવ્યા અનુસાર હેમંત બુધવારના રોજ ફેક્ટરી પરથી 2.30 લાખ રોકડ લઈને વરેલી ખાતે તેમના રૂમમાં જમવા ગયો હતો. અને ત્યાંથી તે કારમાં રૂપિયા લઇ કીમ ખાતે આપવા જવાનો હતો. વરેલી થી નીકળ્યા બાદ હેમંત સંસ્કાર સ્કૂલ નજીક થી મુખ્ય રોડ ઉપર કાર લઈ જતો હતો. ત્યારે એક એકટીવા અને અન્ય મોટરસાયકલ ઉપર પાંચ જેટલા વ્યક્તિઓ આવ્યા હતા. એકટીવા સાથે અકસ્માત બાદ હેમંત સાથે મારામારી શરૂ કરી હતી . તેમની એકસ યુ વી કારના આગળના ભાગે કાચમાં પથ્થર મારી કાચ ફોડી નાખ્યો હતો. અને હેમંતના માથાના ભાગે પથ્થરથી ઇજા પહોંચાડી હતી ત્યારબાદ ગાડીમાં મૂકેલા 2.30 લાખ રોકડ રકમ લઇ ફરાર થઈ ગયા હતા.
હેમંતેઆ ઘટના અંગે ગૌરવસિંગ ને જાણ કરી હતી અને તેમણે પોલીસને જાણ કરતા કડોદરા પોલીસ તેમજ સુરત જિલ્લા એલસીબીની ટીમ ઘટના સ્થળે દોડી આવી હતી. જિલ્લા એસ.ઓ.જી પી.આઇ સરવૈયા તેમજ કડોદરા પી.આઈ વળવી એ હેમંતની ઉલટ તપાસ કરતા તે ભાંગી ગયો હતો 2.30 લાખ રોકડ રકમની લૂંટ વાત ઉપજાવી કાઢી હોવાનું પ્રાથમિક તબક્કે જાણવા મળ્યું છે. હેમંત સાથે મારામારી થઈ હોય તેવી હકીકતને આધારે કડોદરા પોલીસે ફરિયાદ લીધી છે. જોકે કારના માલિક ગૌરવસિંગ કયા કારણોસર 2.30 લાખ રોકડ રકમ ની લૂંટની વાત કરી તે અંગે ચોક્કસ માહિતી પ્રાપ્ત થઈ શકી નથી.